Paul Van Dyke - Revolver
This entry was posted in Paul Van Dyke and tagged Editor: Luke on November 19, 2014 by Paul Van Dyke. Soek jy werk? Hiér stel firmas nog mense aan | Netwerk24
Deur William Horne 11 Junie 2019 00:05
Altesame 752 Suid-Afrikaanse werkgewers het aan ManpowerGroup se peiling deelgeneem.
ManpowerGroup doen sy peiling in net vyf van die nege provinsies. Limpopo, Noordwes, Mpumalanga en die Noord-Kaap word uitgesluit.
ManpowerGroup bereken netto indiensnemingsvooruitsig vir elke provinsie en bedryf, asook vir die land as geheel. Dit word behaal deur die persentasie werkgewers wat aandui hulle beplan om meer mense af te lê, af te trek van die persentasie werkgewers wat beoog om meer mense aan te stel.
Die Wes-Kaap en Gauteng is steeds die twee ekonomiese spilpunte van die land, met ’n netto indiensnemingsvooruitsig van 7% teenoor die tweede kwartaal in albei provinsies.
KwaZulu-Natal se netto indiensnemingsvooruitsig is 5%.
Die Oos-Kaap se vooruitsigte lyk die slegste. Dit is die enigste provinsie waar die netto vooruitsigte negatief is (-1%).
In die Vrystaat is die netto indiensnemingsvooruitsigte op 0% nie veel beter nie.
Op ’n jaargrondslag is die prentjie ietwat slegter. Vergeleke met die indiensnemingsvooruitsigte vir die derde kwartaal van 2018 het dit vanjaar vir drie uit die vyf provinsies verswak, naamlik die Oos-Kaap, die Vrystaat en KwaZulu-Natal.
Vergeleke met die tweede kwartaal van vanjaar is die netto indiensnemingsvooruitsigte vir die vyf provinsies 2%, met 8% van werkgewers wat beoog om mense aan te stel en 6% wat beoog om hul arbeidsmag oor die volgende drie maande te verklein. Met voorsiening vir strukturele tendense is die seisoenaal aangepaste syfer ietwat beter op 4%.
In totaal beoog 85% van werkgewers om geen verandering oor die volgende drie maande aan hul arbeidsmag aan te bring nie en 1% is onseker oor wat hulle gaan doen.
Lyndy van den Barselaar, besturende direkteur van ManpowerGroup Suid-Afrika, sê in die lig van die onstuimige ekonomiese omgewing sal maatskappye op medium termyn waarskynlik steeds versigtig bly om meer mense in diens te neem.
Dis nié ’n goeie plan om werk te soek in die boubedryf nie. Foto: Unsplash
Wat spesifieke bedrywe betref, wys die verslag dat werkgewers in die algemeen meer van plan is om mense aan te stel as om hulle af te dank vergeleke met die tweede kwartaal.
In nege uit die tien bedrywe is die netto indiensnemingsvooruitsigte positief vir die derde kwartaal. Net die boubedryf verwag ’n netto verlies van werknemers op -8%, luidens die peiling.
Op ’n jaargrondslag – dus vergeleke met die derde kwartaal van 2018 – boer die helfte van die bedrywe egter agteruit.
Só verskil die netto indiensnemingsvooruitsigte vir die drie swaks presterende bedrywe vergeleke met die ooreenstemmende tydperk verlede jaar:
Vervoer, berging en kommunikasie: -16%
Krag, aardgas en watertoevoer: -9%
Die bes presterende bedryf is steeds die finansiële bedryf, met die sterkste vooruitsigte vir indiensneming in die derde kwartaal.
Die sektor vir restaurante en hotelle se indiensnemingsvooruitsigte is ook positief. ManpowerGroup skryf dit toe aan ’n groot toename in die getal hotelle wat tans gebou word, met bykans R2 miljard wat hiervoor belê is in 2019. Dié belegging sal lei tot ’n bykomende 3 900 nuwe hotelkamers in die land teen 2020.
Meer oor: Werkloosheid | Indiensneming | Werkskepping
Gold 1494,26 (438)
Palladium 1729,37 (2735)
Platinum 899,71 (886)
Silver 17,66 (8)